Загонетка (Ј.С.Поповић)
Загонетка

Кад последње моје с целим 

Главу своју напуни, 

Тада слабе своје ноге 

Трагом првог управи. 

Човек нисам, зверка нисам, 

Птица нисам, ни риба. 

Ал' је опет моја сила 

Херкулесу подобна.
 
Јошт ћеш, мили побратиме, 

Брату рећи: на здравље 

Кад ме целу он прогута 

Ил' три крајња писмена.

Напомене 

 Ова песма је објављена: Серб. Народ. Лист 1838 стр. 200.

Извори 

 Јован Стерија Поповић: Целокупна дела, књига 4, страна 17, Библиотека српских писаца, Народна просвета.

Јован Стерија Поповић